Rikicin Makiyaya: Kada ka siyasantar da rayukan mu - Yarbawa sun yiwa Tinubu gargaɗi ▷ Legit.ng
Rikicin Makiyaya: Kada ka siyasantar da rayukan mu - Yarbawa sun yiwa Tinubu gargaɗi
5 months ago 3377 views by Ishaq Ismail
Mun samu rahoton cewa wata kungiyar kabilar Yarbawa ta Afenifere, ta yi tir gami da wus dangane da furucin Asiwaju Bola Tinubu, jigo kuma kanwa uwar gamin matsalolin jam'iyyar APC da ya nemi gwamnatin tarayya akan ta tanadi wuraren kiwo ga makiyaya.
Tinubu wanda a ranar Litinin din da ta gabata yayin wani babban taro ya nemi gwamnatin tarayya aka ta tanadi wuraren kiwo ga makiyaya cikin yankunan kasar nan da ba wani amfanar su ke a halin yanzu.
Kungiyar ta bayyana cewa, Tinubu yana da duk wata dama da kuma 'yanci na cin karen sa ba bu babbaka cikin harkokin siyasar kasar nan amma kada ya kuskura ya yi wasa da rayukan su cikin wannan lamari.
Kungiyar ta kausasa harshe dangane da furucin Tinubu da ya bayyana cewa, hare-haren makiyaya na aukuwa ne a sanadiyar karancin wuraren kiwo da kuma karancin ruwan sha ga dabbobin makiyaya.
KARANTA KUMA: 'Yan fashi da Makami sun kar wani Sufeton 'Yan sanda a Kudancin Najeriya
Cikin martani da sanadin kakakin ta, Yinka Odumakin a ranar Talatar da ta gabata ya bayyana cewa, ba bu wani abu da tsohon gwamnan na jihar Legas ya kudirta face sanya kungiyar Miyetti Allah ta makiyaya kan hanyar mayar da dukkanin kasar nan wuraren kiwo.
Legit.ng ta ruwaito cewa, Tinubu yayin halatar wani taro kan tabbatar da zaman lafiya a kasar nan da kafofin watsa labarai suka nauyin shiryawa ya bayyana cewa, tanadar wuraren kiwo ga makiyaya shi zai magance barazana da kuma aukuwar rikicin tsakanin makiyaya da manoma musammam a Arewa ta Tsakiya.
Hausa NewsBola TinubuLabarai Daga JariduAbun Mamaki
10 latest naija songs Best rapper in the world The richest pastor in Nigeria All art courses How to check GLO data balance
Allah tsari kaka ta: Ba abin da zai kai ni APC – Inji Gwamna Fayose